Иван Бунин
Расте, расте могилната трева…

Превод от руски: Кирил Кадийски, 2003

chitanka.info

Расте, расте могилната трева,

зелена, весела и вечно-жива.

Дъждът веднъж ли плочите измива

и мъх покри ненужните слова.

Проплаква вечер совата едва,

зове душата ми непаметлива

и склепът рухнал укора не скрива —

но ти, земя, си в своите права.

Сред залеза, деня окървавил,

как облачният Кремъл се въззима!

Как остри сред степта необозрима

са мелниците с порив лекокрил!

Земя, земя! Тъй сладък зов! Април!

И в загубата щастие ли има?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.